EA เด้ง 4% โบรกแนะ “ซื้อ” เป้า 90 บ. ลุ้นกำไรปีนี้ทะลุหมื่นล้าน โต 36%
EA เด้ง 4% โบรกชี้กำไรปี 66 ทะลุ 1 หมื่นล้านบาท โต 36% ลุ้นยอดส่งมอบรถ EV Bus รวมจะเพิ่มขึ้น 4,000 คัน โดยยังคงแนะนำ “ซื้อ” ราคาเป้าหมาย 90 บาท 
EA เด้ง 4% โบรกชี้กำไรปี 66 ทะลุ 1 หมื่นล้านบาท โต 36% ลุ้นยอดส่งมอบรถ EV Bus รวมจะเพิ่มขึ้น 4,000 คัน โดยยังคงแนะนำ “ซื้อ” ราคาเป้าหมาย 90 บาท
15 มี.ค. 2566

ผู้สื่อข่าวรายงานว่า (15 มี.ค.66) บริษัท พลังงานบริสุทธิ์ จำกัด (มหาชน) หรือ EA ณ เวลา 15:24 น. อยู่ที่ระดับ 74.50 บาท บวก 2.75 บาท หรือ 3.83% ด้วยมูลค่าซื้อขาย 643.87 พันล้านบาท

บล.ดาโอ (ประเทศไทย) ระบุในบทวิเคราะห์ (13 มี.ค.66) ประเมิน EA ว่าทางฝ่ายวิจัยประมาณการกำไรปี 66 อยู่ที่ 1 หมื่นล้านบาท เติบโต 36% เมื่อเทียบกับงวดเดียวกันของปีก่อน โดยกำไรสุทธิปี 65 อยู่ที่ 7.6 พันล้านบาท ซึ่งคาดยอดส่งมอบรถ EV Bus ในปี 66 รวมที่จะเพิ่มขึ้นเป็น 4,000 คัน เมื่อเทียบกับงวดเดียวกันของปีก่อนอยู่ที่ 1,160 คัน โดยจะรับรู้เป็นกำไรราว 740 ล้านบาท ไม่รวมส่วนแบ่งกำไรจากการถือ NEX ที่สัดส่วน 40% ทั้งนี้ ทางฝ่ายวิจัยปรับคำแนะนำขึ้นจาก “ถือ” เป็น “ซื้อ” EA ที่ราคาเป้าหมาย 90.00 บาท